Euroopa Liidu Teataja L 011 , 17/01/1998 Lk 0011 - 0014



Komisjoni määrus (EÜ) nr 121/98, 16. jaanuar 1998, millega muudetakse I, II ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 1850/97, [2] ja eriti selle artikleid 6, 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele; loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, piimaloomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; danofloksatsiin, tsefasoliin ja trimetoprim tuleks lisada määruse (EMÜ) nr 2377/90 I lisasse; linaõli, foolhape, betaiin ja tsefasoliin tuleks lisada määruse (EMÜ) nr 2377/90 II lisasse; teadusuuringute lõpuleviimiseks tuleks eelnevalt määruse (EMÜ) nr 2377/90 III lisas määratletud ajutiste jääkide piirnormide kehtivusaega pikendada ka penetamaadi osas; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. jaanuar 1998 Komisjoni nimel komisjoni liige Martin Bangemann [1] EÜT L 224, 18.8.1990, lk 1. [2] EÜT L 264, 26.9.1997, lk 12. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA A. I lisa muudetakse järgmiselt. 1. Antibakteriaalsed ained 1.1. Kemoterapeutilised ained 1.1.2. Diaminopürimidiini derivaadid Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Trimetoprim | Trimetoprim | Veised | 50 μg/kg | Lihas- ja rasvkude, maks, neer, piim | | Sead | 50 μg/kg | Lihas-, nahk- ja rasvkude, maks, neer | | Kodulinnud | 50 μg/kg | Lihas-, nahk- ja rasvkude, maks, neer | Ei kasutata loomade puhul, kellelt saadakse inimtoiduks mõeldud mune | Hobuslased | 100 μg/kg | Lihas- ja rasvkude, maks, neer | | Kalad | 50 μg/kg | Lihaskude ja nahk normaal-proportsioonides | | 1.2. Antibiootikumid 1.2.2. Tsefalosporiinid Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Tsefasoliin | Tsefasoliin | Lambad, kitsed | 50 μg/kg | Piim | | 1.2.3. Kinoloonid Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Danofloksatsiin | Danofloksatsiin | Veised | 200 μg/kg | Lihaskude | Ei kasutata loomade puhul, kellelt saadakse inimtoiduks mõeldud piima | 100 μg/kg | Rasvkude | 400 μg/kg | Maks, neer | Kanad | 200 μg/kg | Lihaskude | Ei kasutata loomade puhul, kellelt saadakse inimtoiduks mõeldud mune | 100 μg/kg | Nahk ja rasvkude | 400 μg/kg | Maks, neer | B. II lisa muudetakse järgmiselt. 2. Orgaanilised ühendid Farmakoloogilised toimeained | Loomaliigid | Muud sätted | Tsefasoliin | Lambad, kitsed | Üksnes intramammaarseks kasutuseks (välja arvatud juhul, kui udarat võidakse kasutatakse inimtoiduna) | Betaiin | Kõik toiduloomade liigid | | Foolhape | Kõik toiduloomade liigid | | Linaõli | Kõik toiduloomade liigid | | C. III lisa muudetakse järgmiselt. 1. Antibakteriaalsed ained 1.2. Antibiootikumid 1.2.10. Penitsilliinid Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Penetamaat | Bensüülpenitsilliin | Lambad | 50 μg/kg | Lihas- ja rasvkude, maks, neer | Ajutised jääkide piirnormid kaotavad kehtivuse 1. jaanuaril 2000 | 4 μg/kg | Piim | Sead | 50 μg/kg | Lihas- ja rasvkude, maks, neer | --------------------------------------------------